CELEX: 62020TO0163(05)
Language: da
Date: 2021-09-07 00:00:00
Title: Rettens kendelse (Fjerde Afdeling) af 7. september 2021 (uddrag).#Isopix SA mod Europa-Parlamentet.#Procedure – fastsættelse af sagsomkostninger.#Sag T-163/20 DEP.

RETTENS KENDELSE (Fjerde Afdeling)
   7. september 2021 (
         *1
      )
   »Procedure – fastsættelse af sagsomkostninger«
   I sag T-163/20 DEP,
   
      Isopix SA, Ixelles, Belgien, ved advokat P. van den Bulck,
   sagsøger,
   mod
   
      Europa-Parlamentet ved K. Wójcik og E. Taneva, som befuldmægtigede,
   sagsøgt,
   angående en anmodning om fastsættelse af sagsomkostningerne som følge af kendelse af 29. oktober 2020, Isopix mod Parlamentet (T-163/20, ikke trykt i Sml., EU:T:2020:527),
   har
   RETTEN (Fjerde Afdeling),
   sammensat af afdelingsformanden, S. Gervasoni, og dommerne L. Madise og J. Martín y Pérez de Nanclares (refererende dommer),
   justitssekretær: E. Coulon,
   afsagt følgende
   
      Kendelse (
            1
         )
   
   [udelades]
   
      Retlige bemærkninger
   
   [udelades]
   
      
         Størrelsen af advokatsalæret, der kan erstattes
      
   
   [udelades]
   
            40
         
         
            For det fjerde skal det bemærkes, at tvistens betydning efter EU-retten var begrænset, idet hovedsagen (sag T-163/20) og sagerne om foreløbige forholdsregler (sagerne T-163/20 R og T-163/20 R II) hverken rejste nye eller særligt komplekse spørgsmål. Bedømmelsen heraf har heller ikke været af betydning for EU-rettens udvikling. I modsætning til, hvad sagsøgeren har gjort gældende, kan den omstændighed, at det er usædvanligt, at Rettens præsident træffer afgørelser om udsættelse af gennemførelsen af en retsakt udstedt af en EU-institution, i denne henseende ikke i sig selv indebære, at sagen må anses for at have en særlig betydning efter EU-retten.
         
      
            41
         
         
            Endvidere skal sagsøgerens argument om sagens sværhedsgrad som følge af den usædvanlige karakter af afgørelser truffet af Rettens præsident om at udsætte gennemførelsen af den første og den anden anfægtede afgørelse, forkastes. Som Parlamentet med rette har påpeget, betyder den angiveligt usædvanlige karakter af sådanne afgørelser blot, at det vil være mindre sandsynligt at opnå udsættelse med gennemførelsen af en retsakt udstedt af en EU-institution, end at en anmodning om udsættelse forkastes, men dette indebærer ikke nødvendigvis, at der opstår vanskeligheder for ansøgerens advokater med hensyn til arbejdets omfang eller kompleksiteten af de juridiske spørgsmål, der opstod i sagerne T-163/20, T-163/20 R og T-163/20 R II. I denne henseende skal det bemærkes, at kendelsen af 25. maj 2020, Isopix mod Parlamentet (T-163/20 R og T-163/20 R II, ikke trykt i Sml., EU:T:2020:215), er baseret på en fast retspraksis for at fastslå, om ansøgerens anmodninger om foreløbige forholdsregler under de særlige omstændigheder i sagen skulle imødekommes. Analysen af betingelserne for at imødekomme sagsøgerens anmodninger om foreløbige forholdsregler henhørte følgelig snarere under undersøgelsen af de faktiske omstændigheder end under undersøgelsen af de retlige forhold, således at bidraget til udviklingen af EU-retten forblev begrænset.
         
      
            42
         
         
            Det samme gælder for sagsøgerens argument om, at sagens sværhedsgrad skyldes de korte frister, inden for hvilke sagsøgerens advokater har måttet arbejde. Selv hvis det anerkendes, at sagsøgerens advokater har arbejdet inden for korte frister, kan dette hverken påvirke omfanget af deres arbejde eller de rejste juridiske spørgsmåls kompleksitet.
            [udelades]
         
      
      
         Udgifter til kurertjenester
      
   
   
            59
         
         
            Ifølge sagsøgeren skal der til advokatsalærerne lægges et beløb på 352,48 EUR for fremsendelsen til Rettens Justitskontor af dokumenter, der gør det muligt at åbne en e-Curia-konto i hastetilfælde med henblik på bl.a. at indgive en anmodning om foreløbige forholdsregler. Sagsøgeren har til støtte for dette argument fremlagt en faktura udstedt af et kurerselskab af 31. marts 2020, dvs. to dage før indgivelsen af stævningen i sag T-163/20 og anmodningen om foreløbige forholdsregler i sag T-163/20 R.
         
      
            60
         
         
            Parlamentet har bestridt, at disse udgifter er nødvendige og dermed kan erstattes.
         
      
            61
         
         
            Det bemærkes, som Parlamentet har anført, at oprettelsen af en e-Curia-konto bl.a. er betinget af, at befuldmægtigede og advokater har beskikkelse i en medlemsstat eller i en anden stat, der er part i aftalen om Det Europæiske Økonomiske Samarbejdsområde. Der oprettes en e-Curia-konto i den advokats navn, der har anmodet om den, og kontoen skal anvendes ved enhver aktuel eller fremtidig sag, der anlægges ved Den Europæiske Unions Domstol.
         
      
            62
         
         
            Det skal endvidere under alle omstændigheder fastslås, at sagsøgeren kunne have fremsendt de nødvendige dokumenter til Rettens Justitskontor med henblik på at supplere oprettelsen af dennes e-Curia-konto efter indleveringen af de ovenfor i præmis 59 nævnte retsakter. Betingelserne for at anvende e-Curia-applikationen, som er vedtaget af Rettens Justitskontor på grundlag af bl.a. artikel 8 i Rettens afgørelse af 11. juli 2018 om indlevering og forkyndelse af processkrifter ved hjælp af applikationen e-Curia (EUT 2018, L 240, s. 72), fastsætter nemlig en særlig procedure, der gør det muligt at opnå en midlertidig åbning af en konto på e-Curia med henblik på indlevering af processkrifter for Retten. Når en repræsentant, der opfylder de fastsatte betingelser for åbning af en konto, ikke i tide har foretaget de skridt, der er nødvendige med henblik herpå inden udløbet af en fastsat frist for indlevering af procesdokumenter til Retten, kan den pågældende midlertidigt oprette en konto for at foretage denne indlevering i henhold til den særlige procedure. For at oprettelsen af denne konto kan godkendes af Rettens Justitskontor, skal repræsentanten i denne forbindelse tilstille dette kontor de krævede dokumenter med henblik på at supplere kontoåbningen inden for en frist på ti dage fra indlevering af processkriftet via e-Curia.
         
      
            63
         
         
            Henset til det ovenstående kan de udgifter til kurertjeneste, som sagsøgeren har afholdt i den foreliggende sag, ikke anses for nødvendige med henblik på hovedsagens behandling i sag T-163/20 og sagen om foreløbige forholdsregler i sag T-163/20 R som omhandlet i procesreglementets artikel 140, litra b).
            [udelades]
         
       
         
            På grundlag af disse præmisser
            bestemmer
            RETTEN (Fjerde Afdeling):
         
       
            
               
                  De samlede sagsomkostninger, som Europa-Parlamentet skal betale til Isopix SA, fastsættes til 25490 EUR.
               
            
          
            
               
                  Således bestemt i Luxembourg den 7. september 2021.
                  
                     
                        E. Coulon
                        Justitssekretær
                     
                     
                        S. Gervasoni
                        Afdelingsformand
                     
                  
               
            
         (
         *1
      ) – Processprog: fransk.
   (
         1
      ) – Der gengives kun de præmisser i denne kendelse, som Retten finder det relevant at offentliggøre.